Կյանքը (վեպ)

**«Կյանքը»** (), Գի դե Մոպասանի առաջին վեպը, որն առաջին անգամ հրատարակվել է սերիական տեսքով 1883 թվականին Գիլ Բլասում, ապա գրքի տեսքով նույն թվականին՝ «Կյանքը» (Խոնարհ ճշմարտություն) վերնագրով։ Այն նկարագրում է «կնոջ կյանքը, այն ժամից, երբ նրա սիրտը արթնանում է մինչև մահը»:

## Ռեզյումե
Ռուան, 1819 թվական։ Ժաննան՝ բարոն Սիմոն-Ժակ Լե Պերտուիս դը Վոյի և նրա կնոջ՝ Ադելաիդայի դուստրը, արիստոկրատ է, ով տասնյոթ տարեկանում լքում է մենաստանը։ Այսպիսով, նա հեռանում է տնից; Նրա ծնողները նրան կտակեցին  «Les Peuples» ամրոցը՝ այնտեղ ապրելու համար: Մենաստանից դուրս գալուց մի քանի օր անց նա հանդիպում է վիկոնտ Ժուլիեն դե Լամարին։ Նրանք ամուսնանում են և մեղրամսով մեկնում Կորսիկա։ Շատ արագ, վերադառնալուց հետո Ժուլյենը դավաճանում է Ժաննային իր սպասուհի Ռոզալիի հետ, որը հղիանում է, ապա դավաճանում է կնոջը հարևանուհի Ժիլբերտ դե Ֆուրվիլի հետ, ով պնդում էր, թե Ժաննայի ընկերուհին է:

Նա վաղաժամ լույս աշխարհ է բերում իր առաջնեկին՝ Փոլին, ով առողջական խնդիրներ ուներ։ Նրա երկրորդ երեխան (փոքրիկ աղջնակ) ծնվում է մահացած, նույն օրը, երբ Մ. դե Ֆուրվիլը սպանում է Ժիլբերտին և Ժյուլիենին՝ նրանց սիրավեպը բացահայտելուց հետո։ Փոլը մեկնում է սովորելու Հավրի քոլեջ։ Ժաննան բարոնի, բարոնուհու և մորաքրոջ մահից հետո մնում է միայնակ։ Կլանված տխրության և դեպրեսիայի մեջ, Ժաննան վերգտնում է Ռոզալիին՝ իր նախկին սպասուհուն: Որդու ավելորդ ծախսերի և մշտական պարտքի պատճառով Ժաննան հայտնվում է ֆինանսական դժվարությունների մեջ։ Նա վաճառում է իր հոգեհարազատ ամրոցը և Ռոզալիի հետ տեղափոխվում այլուր։ Առանց Փոլից լուրերի, Ժաննան ընկղմվում է տխրության մեջ, որը նրան շատ արագ ծերացնում է: Մի օր Փոլը, կրկին հայտնվելով ֆինանսական ծանր վիճակում, խնդրում է Ժաննային՝ իր մորը, խնամել սեփական երեխային, որին նա ունեցել է մի անառակ կնոջից, ով մահացել է ծննդաբերության ժամանակ։ Շնորհիվ այս փոքրիկի գալուստի և այն խոստման, որ որդին տալիս է շուտով միանալ նրան, Ժաննան նորից վերգտնում  է կյանքի համը:

## Հերոսներ
### Ժաննա Լե Պերտուիս դե Վո
մինի|186x186փքս|G. Lemoine-ի փորագրություն A. Leroux-ի անվ.
Գլխավոր հերոսը՝ Ժաննան, երիտասարդ աղջիկ է, շիկահեր՝ կապույտ աչքերով։ Ստանալով կրթություն, որը նախատեսված է նրա մեջ բնության հանդեպ սեր արթնացնելու համար, նա ոչինչ չգիտի իրականության մասին և հաճախ երազում է իդեալական տղամարդու մասին: Նա համոզված է ամուսնության գեղեցկության և անմեղության մեջ։ Եթե նա հավատում է, որ նա գտնում է այս հատկանիշները լռելյայն ընտրված Ժյուլիենի մեջ, նա սիրո համար կստանա միայն ամուսնու սեռական վայրենությունը, նրա ագահությունը և կեղծավորությունը:Ժաննան իր կյանքը նվիրում է որդուն, ով հեռանում է տնից 15 տարեկանում։ Ժաննան շարունակում է շփվել տղայի հետ, առանց փողից բացի այլ բան փոխանակելու։ Կարոտում է ու տառապում նրա բացակայությունից։ Առաջին հերթին նա մարմնավորում է անգրագետ երիտասարդ աղջկան։ Այդ անգրագիտությունը շատ հիասթափությունների պատճառ է դառնում։ Ժաննան չի անգթանում, այլ աստիճանաբար թուլանում է աշխարհի հետ շփվելով. նա առանց որևէ կամքի ջանքի տեղի է տալիս ժամանակին, մահվանը, սիրո բացակայությանը, մենակությանը և իր երեխայի եսասիրությանը:

Ժաննայի կերպարը ոգեշնչված է Լոր դը Մոպասանից, Էմմա Բովարիից և Մադամ Օբենից:
մինի|245x245փքս|G. Lemoine-ի փորագրություն A. Leroux-ի անվ.

### Ժաննայի ծնողներ
Բարոն Սիմոն Ժակ Լե Պերտուիս դե Վո - Ժաննայի հայրը, առատաձեռն, բայց թույլ անձնավորություն... Նա ռուսոիստ է բնության հանդեպ իր սիրո մեջ. «Նրա մեծ ուժն ու մեծ թուլությունը բարությունն էր, բարություն, որը բավարար բազուկ չուներ շոյելու, տալու, գրկելու համար, արարչի բարություն` ցրված, առանց դիմադրության, ինչպես կամքի նյարդի թմրությունը, էներգիայի բացը, գրեթե արատ: »: Այս կերպարը ոգեշնչված է Մոպասանի հայրական և մայրական պապերից։ Նրա հակակղերականությունը արտացոլում է Մոպասանի գաղափարը:

Բարոնուհի Ադելաիդա- Ժաննայի մայրը, տառապում է սրտի գերաճից, որից նա հաճախ բողոքում է: Նա գաղտնի պահում է հիշողություններ մի արկածի մասին, որին կապված է: Ադելաիդան հաճախ է քայլում ընտանեկան կալվածքի ծառուղով, այդ իսկ պատճառով Ժաննան այն կոչում է «Փոքրիկ մայրիկի ծառուղի»:
մինի|G. Lemoine-ի փորագրություն A. Leroux-ի անվ.

### Ժուլիեն դե Լամար
Ժաննայի ամուսինը: Նրանք հանդիպում են Ժաննայի՝ «Les Peuples» ժամանումից քիչ հետո։ Նրանք ամուսնանում են 3 ամիս անց և մեղրամսով մեկնում են Կորսիկա կղզի, բայց վերադառնալուց հետո Ժաննան բացահայտում է, որ իր ամուսինը ագահ է և եսասեր: Մի որոշ ժամանակ անց Ժաննան իմանում է, որ սպասուհին երեխա է սպասում Ժուլիենից։ Այսպիսով Ժյուլիենը լքում է սպասուհուն, իսկ Ժաննան նրան ամուսին է գտնում։ Երբ Ժաննան հղիանում է, նա արագ հեռանում է ամուսնուց, որպեսզի ամբողջությամբ նվիրվի իր որդուն: Իսկ Ժյուլիենը լիովին կորցնում է հետաքրքրությունը նրա նկատմամբ և դիմում է տիկին դը Ֆուրվիլին՝ հարևանուհուն: Նրանց միջև սիրավեպ է սկսում։ Իմանալով այդ լուրը՝ Ժաննան ոչինչ չի արձագանքում: Սակայն վանահայրը ցանկանում է ստիպել նրան բաժանվել ամուսնուց։ Երբ կինը հրաժարվում է, ասելով, որ գարշելի ամուսինը կսպանի սիրահարներին, վանահայրը կտրուկ նախատում է նրան: Ինչպես կանխատեսել էր Ժաննան, երբ վանահայրը հարևանի ամուսնուն հայտնում է Ժյուլիենի հետ ունեցած սիրավեպի մասին, նա խելագարվում է և ժայռից շպրտում զույգին։ Սիրահարների մահից հետո այրի Ժաննան ոչինչ չի ասում՝ չնայած իր իմացածին։ Նա մահացած աղջիկ է ծնում ամուսնու մահվան օրը։

### Փոլ դե Լամար
Ո՞վ է Փոլը: Փոլը Ժաննայի օրինական որդին է, ով Ժաննայի, Լիզոնի(մորաքույր) և բարոնի կողմից ստացել է «Ճուտիկ» մականունը: Նա ապրում է «Peuples»-ում՝ ընտանեկան տանը: Մոր, պապի ու մեծ մորաքրոջ կողմից փայփայված երեխա, նա, չնայած ամեն ինչին, այնքան էլ լավ կրթություն չի ստանում։ 15 տարեկանում Փոլին ուղարկում են Հավրի քոլեջ։ Հինգ տարի անց նա փախչում է առանց լուր թողնելու։ Նա ճանապարհորդում է Լոնդոնում և Փարիզում՝ փնտրելով գործարք, որը կհարստացնի իրեն: Ցավոք, նա պարտքերի մեջ է ընկնում և այլ ելք չի մնում, քան շատ մեծ գումարներ խնդրել մորից, ով ստիպված վաճառում է իր ունեցվածքը՝ երկար տարիներ չտեսած երեխային օգնելու համար։ Փոլը Փարիզի աղքատ թաղամասերում հանդիպում է մի աղջկա: Ամուսնանում է այդ աղջկա հետ որպեսզի փրկի իրենց նորածին երեխային: Չնայած իր բոլոր թերություններին, Փոլը անընդհատ զբաղեցնում է մոր միտքը: Ժաննան Փոլի կնոջ մեջ մրցակից է տեսնում, բայց, այնուամենայնիվ, վերջին գլխում կընդունի նրանց երեխային:

### Ռոզալի
Սպասուհի գրեթե ամբողջ վեպում: Նա Ժաննայի խնամատար քույրն էր, հետո ուղեկցում է նրան իր կյանքում։ Նա թողնում է ընտանիքը Ժյուլիենից հղիանալուց հետո, բայց վերադառնում է 24 տարի անց՝ խնամելու Ժաննային: Ռոզալին կստիպի ն Ժաննային վաճառել «Les Peuples»-ը, որպեսզի փրկի նրա ֆինանսական վիճակը: Ուժեղ և վստահ բնավորությամբ նա Ժաննային կփրկի սնանկությունից և ողբերգական վախճանից։ Ռոզալիի որդին՝ Դենիս Լեկոկը, երիտասարդ ֆերմեր է: Նա որոշում է վերսկսել մոր ֆերմայի աշխատանքները և ամուսնանալ։
մինի|G. Lemoine-ի փորագրություն A. Leroux-ի անվ.

## Երկրորդական հերոսներ
* Մորաքույր Լիզ (հայտնի է որպես Լիզոն)
* Վանահայր Պիկոտ
* Այրի Դանտու
* Ֆուրվիլներ
* Բրիսևիլներ
* Վանահայր Տոլբիակ
* Սպասուհիներ
* Լյուդիվին
* Հայր Լաստիկ
* Մարիուս
* Գյուղացիներ
* Մասակր (շուն)

## Հրատարակություններ
* Կյանքը, Փարիզ, Ալեն Բյուիզին, 1983 թ.
* Կյանքը, Փարիզ, Վիկտոր Հավարդ, 1883 թ.
* Կյանքը, նոր վերանայված հրատարակություն, Փարիզ, Փոլ Օլենդորֆ, 1893 թ.
* Կյանքը, Փարիզ, Լուի Կոնարդ, 1908 թ.
* Կյանքը, Փարիզ, Պ. Օլենդորֆ, 1901, նկարազարդված Օգյուստ Լերուի կողմից, փայտանկարներ Ժորժ Լեմուանի կողմից:
* Կյանքը, Փարիզ, Գալիմար, 1974:

## Ծանոթագրություններ

## Արտաքին հղումներ
* Une vie en lecture audio, texte intégral
* Une vie, nouvelle édition revue, texte intégral
* Dans les pas de Maupassant. Le château des Peuples 

Կատեգորիա:1883 թվականի ֆրանսիական վեպեր
Կատեգորիա:19-րդ դարի գրականություն
Կատեգորիա:19-րդ դարի ֆրանսիական վեպեր
Կատեգորիա:Գրական ստեղծագործություններ
Կատեգորիա:Գրական ստեղծագործություններ այբբենական կարգով
Կատեգորիա:Էկրանավորված ֆրանսիական վեպեր
Կատեգորիա:Ֆրանսերեն վեպեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական վեպեր